# Uradni list C 204A/28.

| | ISSN 1977-1045 |
| --- | --- |
| Uradni list
  Evropske unije | C 204A |
| | |
| Slovenska izdaja | Informacije in objave | Letnik 6028. junij 2017 |

ISSN 1977-1045

Uradni list

Evropske unije

C 204A

Slovenska izdaja

Informacije in objave

Letnik 6028. junij 2017

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska komisija |
| 2017/C 204 A/01 | Evropski urad za boj proti goljufijam (OLAF) – Objava prostega delovnega mesta generalnega direktorja (m/ž) (razred AD15) – Bruselj – Zaposlitev začasnega uslužbenca na podlagi člena 2(a) Pogojev za zaposlitev drugih uslužbencev Evropske unije – COM/2017/10373 | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska komisija

2017/C 204 A/01

Evropski urad za boj proti goljufijam (OLAF) – Objava prostega delovnega mesta generalnega direktorja (m/ž) (razred AD15) – Bruselj – Zaposlitev začasnega uslužbenca na podlagi člena 2(a) Pogojev za zaposlitev drugih uslužbencev Evropske unije – COM/2017/10373

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 28.6.2017 | SL | Uradni list Evropske unije | CA 204/1 |
| --- | --- | --- | --- |

28.6.2017

SL

Uradni list Evropske unije

CA 204/1

---

Evropski urad za boj proti goljufijam (OLAF)

Objava prostega delovnega mesta generalnega direktorja (m/ž) (razred AD15) – Bruselj

Zaposlitev začasnega uslužbenca na podlagi člena 2(a) Pogojev za zaposlitev drugih uslužbencev Evropske unije

COM/2017/10373

(2017/C 204 A/01)

Evropska komisija želi zaposliti generalnega direktorja Evropskega urada za boj proti goljufijam (OLAF) kot začasnega uslužbenca za obdobje sedmih let.

Predstavitev delodajalca

Boj proti goljufijam in drugim nezakonitim dejavnostim, ki škodijo finančnim interesom Evropske unije, je bistvenega pomena za verodostojnost evropskega projekta.

Zato urad OLAF, ki je generalni direktorat Evropske komisije, preiskuje domnevne goljufije in druge nezakonite dejavnosti, ki imajo finančne posledice za evropski proračun, na splošno pa izvršuje operativne pristojnosti Komisije na področju zaščite finančnih interesov Evropske unije, zagotavlja pomoč državam članicam v boju proti goljufijam ter pripravlja zakonodajne in regulativne pobude Komisije na tem področju.

Generalni direktor urada OLAF ima zakonsko predpisano neodvisnost pri preiskovanju. Urad OLAF lahko svoja pooblastila za neodvisno preiskovanje uveljavlja v vseh institucijah in organih EU, pa tudi pri gospodarskih subjektih, katerih dejavnosti v državah članicah in tretjih državah so povezane s proračunom Evropske unije.

Poleg dejavnosti preiskovanja, pri katerih je urad OLAF povsem neodvisen, deluje Urad kot kateri koli drug generalni direktorat Komisije pri oblikovanju in uresničevanju politik na svojem področju pristojnosti ter v okviru političnih usmeritev Komisije.

Uresničevanje njegove preiskovalne funkcije spremlja nadzorni odbor, sestavljen iz petih neodvisnih oseb, ki niso zaposlene pri Komisiji.

Pravni okvir, ki določa cilje in naloge urada OLAF in njegovo delovanje, je zajet v Uredbi (EU, Euratom) št. 883/2013 Evropskega parlamenta in Sveta (1).

Delovno mesto

Generalni direktor je pristojen za preiskovalne dejavnosti urada OLAF, pri čemer deluje popolnoma neodvisno.

Generalni direktor Evropskemu parlamentu, Svetu, Komisiji in Računskemu sodišču redno poroča o ugotovitvah preiskav, ki jih izvaja Urad, sprejetih ukrepih in težavah, s katerimi se srečuje, pri čemer mora spoštovati zaupnost teh preiskav, legitimne pravice preiskovancev in informatorjev ter po potrebi nacionalno pravo, ki se uporablja za sodne postopke.

Generalni direktor vsako leto v okviru letnega načrta upravljanja določi prednostne naloge preiskovalne politike Urada in jih pred objavo posreduje nadzornemu odboru.

Generalni direktor redno obvešča nadzorni odbor o dejavnostih Urada, uresničevanju preiskovalne funkcije Urada ter ukrepanju na podlagi preiskav, da se nadzornemu odboru omogoči izpolnjevanje njegovih nalog in oceno uspešnosti na tem področju.

Poleg tega in pod nadzorom komisarja, pristojnega za zaščito finančnih interesov Evropske unije, generalni direktor nadzoruje prispevek urada OLAF k oblikovanju strategije Komisije za boj proti goljufijam; odgovoren je tudi za pomoč urada OLAF državam članicam pri organizaciji tesnega in rednega sodelovanja med njihovimi pristojnimi organi zaradi usklajevanja dejavnosti za zaščito finančnih interesov Evropske unije z oblikovanjem in razvojem postopkov za preprečevanje goljufij in boj proti njim.

Generalni direktor vodi urad OLAF v skladu z izjavo o poslanstvu in letnim operativnim delovnim programom, pripravljenim pod njegovim vodstvom.

Generalni direktor bo odgovoren za generalni direktorat, ki obsega štiri direktorate in zaposluje okoli 500 oseb. Upravljal bo proračun v približni vrednosti 80 milijonov EUR. Pripravil in predložil bo samostojni predhodni predlog proračuna in bo tudi odredbodajalec tega proračuna.

V skladu s členom 17(1) Uredbe (EU, Euratom) št. 883/2013 mandat generalnega direktorja urada OLAF traja sedem let in ga ni mogoče obnoviti.

Profil kandidata

Kandidati morajo izpolnjevati naslednje pogoje:

| — | imajo pomembne delovne izkušnje in dokazan uspeh na področjih, povezanih z dejavnostmi urada OLAF, dokazano strokovno znanje ali izkušnje z opravljanjem visoke sodne ali preiskovalne funkcije bi pomenilo prednost, medtem ko se bodo izkušnje na mednarodni ravni upoštevale kot dodatna prednost, |
| --- | --- |

—

imajo pomembne delovne izkušnje in dokazan uspeh na področjih, povezanih z dejavnostmi urada OLAF, dokazano strokovno znanje ali izkušnje z opravljanjem visoke sodne ali preiskovalne funkcije bi pomenilo prednost, medtem ko se bodo izkušnje na mednarodni ravni upoštevale kot dodatna prednost,

| — | uspešno so se izkazali na področjih vodenja, upravljanja in komuniciranja, tako na strateški ravni kot tudi na ravni notranjega upravljanja, vključno z vodenjem velikih skupin in upravljanjem finančnih virov, |
| --- | --- |

—

uspešno so se izkazali na področjih vodenja, upravljanja in komuniciranja, tako na strateški ravni kot tudi na ravni notranjega upravljanja, vključno z vodenjem velikih skupin in upravljanjem finančnih virov,

| — | zelo dobro poznajo glavna pravna in praktična vprašanja, ki se lahko pojavijo na področju boja proti goljufijam in v kazenskih postopkih na tem področju, |
| --- | --- |

—

zelo dobro poznajo glavna pravna in praktična vprašanja, ki se lahko pojavijo na področju boja proti goljufijam in v kazenskih postopkih na tem področju,

| — | so vrhunski in dinamični strokovnjaki, ki znajo dobro presojati in načrtovati ter so sposobni razviti jasno strateško vizijo za doseganje ciljev urada OLAF, |
| --- | --- |

—

so vrhunski in dinamični strokovnjaki, ki znajo dobro presojati in načrtovati ter so sposobni razviti jasno strateško vizijo za doseganje ciljev urada OLAF,

| — | imajo odlične medosebne sposobnosti, sposobnosti sprejemanja odločitev, komuniciranja in pogajalske sposobnosti ter so sposobni razviti na zaupanju temelječe delovne odnose z udeleženimi stranmi, |
| --- | --- |

—

imajo odlične medosebne sposobnosti, sposobnosti sprejemanja odločitev, komuniciranja in pogajalske sposobnosti ter so sposobni razviti na zaupanju temelječe delovne odnose z udeleženimi stranmi,

| — | sposobni so delati v raznovrstnem, večkulturnem okolju ter motivirati skupine in jih oblikovati z najboljšim izkoristkom njihovih zmožnosti, |
| --- | --- |

—

sposobni so delati v raznovrstnem, večkulturnem okolju ter motivirati skupine in jih oblikovati z najboljšim izkoristkom njihovih zmožnosti,

| — | izkazujejo razumevanje načel neodvisnosti in varstva temeljnih pravic, potrebnih za preiskovalno vlogo, ter zavezanost tem načelom, |
| --- | --- |

—

izkazujejo razumevanje načel neodvisnosti in varstva temeljnih pravic, potrebnih za preiskovalno vlogo, ter zavezanost tem načelom,

| — | zelo dobro poznajo institucionalni in pravni okvir Unije. |
| --- | --- |

—

zelo dobro poznajo institucionalni in pravni okvir Unije.

Pogoji za prijavo

| 1. | Kandidati morajo: biti državljani ene od držav članic EU; |
| --- | --- |

1.

Kandidati morajo: biti državljani ene od držav članic EU;

| 2. | imeti:






  i) | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, ali |
| --- | --- | --- |

2.

imeti:

i)

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, ali

| (ii) | raven izobrazbe, ki ustreza zaključenemu in z diplomo potrjenemu visokošolskemu študiju, in vsaj enoletne ustrezne delovne izkušnje, če visokošolski študij običajno traja vsaj tri leta; |
| --- | --- |

(ii)

raven izobrazbe, ki ustreza zaključenemu in z diplomo potrjenemu visokošolskemu študiju, in vsaj enoletne ustrezne delovne izkušnje, če visokošolski študij običajno traja vsaj tri leta;

| 3. | imeti vsaj 15 let ustreznih delovnih izkušenj, pridobljenih po končanem visokošolskem izobraževanju, ter vse potrebne izkušnje iz točke 2 zgoraj, po možnosti na področju, povezanem z nalogami urada OLAF. Od tega mora biti vsaj 5 let delovnih izkušenj pridobljenih na visokem vodstvenem položaju (2), nekaj pa tudi neposrednih izkušenj na področju, povezanem s tem delovnim mestom; |
| --- | --- |

3.

imeti vsaj 15 let ustreznih delovnih izkušenj, pridobljenih po končanem visokošolskem izobraževanju, ter vse potrebne izkušnje iz točke 2 zgoraj, po možnosti na področju, povezanem z nalogami urada OLAF. Od tega mora biti vsaj 5 let delovnih izkušenj pridobljenih na visokem vodstvenem položaju (2), nekaj pa tudi neposrednih izkušenj na področju, povezanem s tem delovnim mestom;

| 4. | imeti temeljito znanje enega od uradnih jezikov institucij Evropske unije in zadovoljivo znanje še enega od teh jezikov (3). Izbirne komisije bodo med razgovori preverile, ali kandidati izpolnjujejo zahtevo po zadovoljivem znanju drugega uradnega jezika EU. To pomeni, da lahko del razgovora poteka v tem drugem jeziku; |
| --- | --- |

4.

imeti temeljito znanje enega od uradnih jezikov institucij Evropske unije in zadovoljivo znanje še enega od teh jezikov (3). Izbirne komisije bodo med razgovori preverile, ali kandidati izpolnjujejo zahtevo po zadovoljivem znanju drugega uradnega jezika EU. To pomeni, da lahko del razgovora poteka v tem drugem jeziku;

| 5. | imeti možnost opraviti celotni sedemletni mandat, preden dosežejo upokojitveno starost, ki je za začasne uslužbence Evropske unije določena kot zadnji dan meseca, v katerem dopolnijo 66 let starosti (glej člen 47 Pogojev za zaposlitev drugih uslužbencev Evropske unije in člen 52(a) kadrovskih predpisov (4)), in se lahko v izjemnih primerih podaljša do starosti 70 let. |
| --- | --- |

5.

imeti možnost opraviti celotni sedemletni mandat, preden dosežejo upokojitveno starost, ki je za začasne uslužbence Evropske unije določena kot zadnji dan meseca, v katerem dopolnijo 66 let starosti (glej člen 47 Pogojev za zaposlitev drugih uslužbencev Evropske unije in člen 52(a) kadrovskih predpisov (4)), in se lahko v izjemnih primerih podaljša do starosti 70 let.

Neodvisnost in izjava o interesih

Kandidati bodo morali dati izjavo o neodvisnem delovanju v javnem interesu ter izjavo o kakršnih koli interesih, ki bi lahko vplivali na njihovo neodvisnost.

Izbirni postopek in pogoji zaposlitve

Generalnega direktorja bo zaposlila Evropska komisija kot začasnega uslužbenca na podlagi izbirnega postopka, ki se izvede, kot je opisano v Compilation Document on Senior Officials Policy
   (5) (dokument o politiki glede višjih uradnikov), in pozitivnega mnenja nadzornega odbora urada OLAF o izbirnem postopku Evropske komisije ter po posvetovanju z Evropskim parlamentom in Svetom.

Med tem izbirnim postopkom se bodo morali kandidati, ki bodo povabljeni na razgovor s Posvetovalnim odborom Evropske komisije za imenovanja, pred tem razgovorom udeležiti celodnevnega preverjanja v ocenjevalnem centru, ki ga vodijo zunanji kadrovski svetovalci.

Iz operativnih razlogov in da bi se izbirni postopek čim hitreje končal, kar je v interesu kandidatov in institucije, bo Evropska komisija izbirni postopek izvedla samo v angleškem in/ali francoskem jeziku. S tem se zagotovi, da domači govorci teh dveh jezikov ne bodo imeli neupravičene prednosti.

Po izbirnem postopku se nadzorni odbor urada OLAF pozove, naj poda svoje mnenje o uporabljenem izbirnem postopku. Po pozitivnem mnenju Komisija pripravi seznam primerno usposobljenih kandidatov za opravljanje funkcije generalnega direktorja urada OLAF. Ta seznam se posreduje Evropskemu parlamentu in Svetu v posvetovanje. Od kandidatov se lahko zahteva, da se predstavijo pristojnemu(-im) odboru(-om) Evropskega parlamenta in/ali Svetu ter odgovorijo na morebitna vprašanja.

Evropska komisija bo izbranega kandidata zaposlila kot začasnega uslužbenca na podlagi člena 2(a) Pogojev za zaposlitev drugih uslužbencev Evropske unije (6). Plača in pogoji zaposlitve ustrezajo tistim, ki so določeni za začasnega uslužbenca v razredu AD 15 s funkcijo, ki ustreza delovnemu mestu generalnega direktorja.

Od kandidatov se zahteva, da uspešno opravijo devetmesečno poskusno dobo, ki v skladu s Pogoji za zaposlitev drugih uslužbencev EU velja za vse nove zaposlene.

Delovno mesto bo v Bruslju. Pričakuje se, da bo izbrani kandidat začel opravljati svoje naloge februarja 2018.

Enake možnosti

Evropska komisija izvaja politiko enakih možnosti. Zaradi nizke zastopanosti žensk na vodstvenih funkcijah bi Evropska komisija še posebej pozdravila prijave žensk.

Postopek prijave

Razpis za to mesto se lahko objavi skupaj z drugimi razpisi za delovna mesta za višje uradnike. Kandidati, ki se želijo prijaviti za več kot eno delovno mesto, morajo oddati prijavo za vsako delovno mesto posebej. Kandidatom svetujemo, naj bodo pri prijavi previdni in izberejo pravo prosto delovno mesto. Spremembe prijave kandidata z enega prostega delovnega mesta na drugo ni mogoče zahtevati.

Pred oddajo prijave morajo kandidati skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj in znanja jezikov. Kandidati, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati se morajo prijaviti prek interneta na spletni strani

https://ec.europa.eu/dgs/human-resources/seniormanagementvacancies/

in slediti navodilom za posamezne stopnje postopka.

Za prijavo kandidati potrebujejo veljaven elektronski naslov, ki bo uporabljen za potrditev njihove prijave in za obveščanje na različnih stopnjah izbirnega postopka. Zato kandidate prosimo, da Evropski komisiji sporočijo morebitne spremembe svojega elektronskega naslova.

Za popolno prijavo morajo kandidati naložiti življenjepis v obliki dokumenta PDF in prek spleta izpolniti motivacijsko pismo (največ 8 000 znakov).

Po zaključku spletne prijave bodo kandidati prejeli elektronsko sporočilo s potrditvijo, da je bila njihova prijava zabeležena. V elektronskem sporočilu bo tudi prijavna številka, ki bo sklicna številka kandidata za vse zadeve v zvezi z njegovo prijavo. Prejem te številke potrjuje, da je bil postopek prijave zaključen in da so bili vneseni podatki zabeleženi.

Če kandidat ne prejme elektronskega sporočila s potrditvijo, njegova prijava ni bila zabeležena!

Kandidati poteka svoje prijave ne morejo spremljati prek spleta. O stanju prijave bo kandidate neposredno obveščala Evropska komisija.

Kandidati, ki se zaradi invalidnosti ne morejo prijaviti prek spleta, lahko priporočeno pošljejo prijavo (življenjepis in motivacijsko pismo) v papirni obliki najpozneje na dan roka za prijavo (velja datum poštnega žiga) na naslov: European Commission, Directorate-General for Human Resources and Security, Unit for Senior Management and CCA, SC11 8/55, 1049 Bruxelles/Brussel, BELGIQUE/BELGIË, in kot sklic jasno navedejo: Vacancy for the function of Director-General OLAF (COM/2017/10373), najpozneje zadnji dan roka za prijavo (velja datum poštnega žiga). Vsa nadaljnja korespondenca med Komisijo in kandidati bo potekala po pošti. V tem primeru morajo kandidati prijavi priložiti dokazilo o invalidnosti, ki ga izda pristojni organ. Na posebnem listu papirja morajo navesti tudi posebno ureditev, za katero menijo, da bi jim olajšala udeležbo v izbirnem postopku.

Za več informacij in/ali pomoč pri tehničnih težavah se kandidati lahko po elektronski pošti obrnejo na HR-SM-vacancies@ec.europa.eu.

Rok za prijavo

Rok za prijavo je 27. julij 2017. Prijava bo mogoča do 12. ure (opoldne) po bruseljskem času.

Za pravočasno izpolnitev spletne prijave so odgovorni kandidati sami. Kandidatom priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo se ne bo več mogoče prijaviti. Prijave, oddane po roku, se ne bodo upoštevale.

Pomembne informacije za kandidate

Kandidate opozarjamo, da je delo izbirnih komisij zaupno. Kandidatom je prepovedano vzpostaviti neposreden ali posreden stik s člani teh komisij, prav tako pa je prepovedano, da to stori kdo drug v njihovem imenu. Zahteve za informacije je treba po elektronski pošti poslati na HR-SM-vacancies@ec.europa.eu.

Varstvo osebnih podatkov

Evropska komisija bo zagotovila, da se osebni podatki kandidatov obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (7).

---

(1)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).

(2)  Kandidati morajo v življenjepisu vsaj za teh pet let, v katerih so pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere je bil kandidat odgovoren na teh položajih, (3) obseg upravljanega proračuna ter (4) število hierarhičnih ravni nad in pod njim ter število oseb s položajem na isti ravni kot kandidat.

(3)  http://ec.europa.eu/education/official-languages-eu-0_sl.

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:sl:PDF.

(5)  http://ec.europa.eu/civil_service/docs/official_policy_en.pdf

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:sl:PDF

(7)  UL L 8, 12.1.2001, str. 1.

---